

**REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

**OPĆINSKI NAČELNIK**

KLASA: 008-01/22-01/3

URBROJ: 2158-31-03-22-1

Podravska Moslavina, 31. listopada 2022.

Na temelju članka 13. stavak 1. Zakona o pravu na pristup informacijama (Narodne novine broj 25/13, 85/15 i 69/22) i članka 43. Statuta Općine Podravska Moslavina (Službeni glasnik br. 3/21 i 18/21.) općinski načelnik Općine Podravska Moslavina donosi

**O D L U K U**

**o imenovanju službenika za informiranje**

**Članak 1.**

Marija Horvat, administrativnog referenta u Jedinstvenom upravnom odjelu, imenuje se službenikom za informiranje Općine Podravska Moslavina.

**Članak 2.**

Službenik za informiranje je posebna službena osoba ovlaštena za ostvarivanje prava na pristup informacijama, sukladno Zakonu o pravu na pristup informacijama.

**Članak 3.**

Službenik za informiranje obavlja poslove redovitog objavljivanja informacija, sukladno unutarnjem ustrojstvu Općine Podravska Moslavina kao i rješavanja pojedinačnih zahtjeva za pristup informacijama i ponovne uporabe informacija; unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad Općine Podravska Moslavina i osigurava neophodnu pomoć podnositeljima zahtjeva u vezi s ostvarivanjem prava na pristup informacijama.

**Članak 4.**

Službenik za informiranje vodi poseban službeni upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija u elektroničkom obliku.

**Članak 5.**

Odluka će se dostaviti Povjereniku za informiranje, u roku od mjesec dana od dana donošenja odluke.

**Članak 6.**

Danom donošenja ove Odluke prestaje važiti Odluka o imenovanju službenika za informiranje KLASA: 008-01/11-01/1, URBROJ: 2115/03-03-16-1 od 17. listopada 2016. godine

**Članak 7.**

Ova Odluka stupa na snagu danom donošenja i objavit će se u Službenom glasniku i na web stranici Općine Podravska Moslavina.

DOSTAVITI:

1. Mariji Horvat, ovdje

2. Jedinstveni upravni odjel, ovdje

3. Povjerenik za informiranje, **Trg žrtava fašizma 3, 10000 Zagreb**

4. Pismohrana, ovdje

OPĆINSKI NAČELNIK

Dominik Cerić